Малітва заўсёды застаецца першаю і асноўнаю ўмоваю набліжэння да Бога. У часе Вялікага посту мы павінны маліцца, мы павінны старацца маліцца больш: шукаць час і месца, каб маліцца. Гэта малітва, якая бу­дзе на першым месцы, учыніць так, што мы вызвалімся ад абыякавасці, яна зробіць нас чулымі да справаў Бога і душы. Малітва выхавае нашае сумленне, а Вя­лікі пост — гэта найбольш адпаведны час для абуджэння і выхавання сумлення. Менавіта ў гэты перыяд Касцёл нагадвае нам пра канчатковую неабходнасць сакрамэнтальнай споведзі, каб мы ўсе маглі перажываць увас­крэсенне Хрыста не толькі ў лі­тургіі, але і ў нашай уласнай душы.